b"\n_START_ARTICLE_\nEnkavstika\n_START_PARAGRAPH_\nEnkavstika je slikarska tehnika, znana tudi kot slikanje z vro\xc4\x8dim voskom, pri \xc4\x8demer se uporablja ogrevan \xc4\x8debelji vosek, ki so mu dodani barvni pigmenti, ki so odporni na temperaturo (kadmium za rumene in rde\xc4\x8de tone, oker, caput mortum, naravna umbra, kromoksid zelena, kobalt, ultramarin in mars \xc4\x8drna). Teko\xc4\x8dina ali pasta se nato nanese na povr\xc5\xa1insko pripravljen les, lahko pa tudi platno, papir, zid in druge materiale. Poleg \xc4\x8debeljega voska se lahko uporablja \xc5\xa1tevilne druge recepte, tudi druge vrste voskov, smole dreves iz dru\xc5\xbeine dipterokarpovk, laneno olje ali druge sestavine. _NEWLINE_Za oblikovanje barve in voska, tako hladne kot segrete, se uporablja kovinska orodja in posebne \xc5\xa1\xc4\x8detke. Danes so ta orodja toplotne svetilke, toplotne pi\xc5\xa1tole in drugi na\xc4\x8dini uporabe toplote, ki omogo\xc4\x8dajo umetnikom, da se podalj\xc5\xa1a \xc4\x8das, ki ga imajo za delo z materialom.\n_START_SECTION_\nZgodovina\n_START_PARAGRAPH_\nBeseda enkavstika izvira iz gr\xc5\xa1ke besede enkaustikos, kar pomeni 'gori v', ker je za izdelavo potreben element toplote._NEWLINE_Ta tehnika je bila predvsem v uporabi pri portretih mumij iz Fayuma v Egiptu okoli leta 100 - 300, pri  Blachernitissi in drugih zgodnjih ikonah, kot tudi v mnogih delih severnoameri\xc5\xa1kih umetnikov 20. stoletja, vklju\xc4\x8dno Jasperja Johnsa, Tonyja Schermana, Marka Perlmana, Fernanda Leal Audiraca. Kut-kut, izgubljena umetnost Filipinov je bila narejena s tehniko sgraffito in enkavstiko. Uporabljala jo je avtohtono pleme z otoka Samar okoli leta 1600 do leta 1800.  Umetniki mehi\xc5\xa1kega gibanja muralizem, kot so Diego Rivera  in Jean Charlot , sta v\xc4\x8dasih uporabljala enkavsti\xc4\x8dno slikarstvo. Belgijski umetnik James Ensor je tudi eksperimentiral s to tehniko. _NEWLINE_Slikarsko tehniko enkavstiko je opisal rimski u\xc4\x8denjak Plinij Starej\xc5\xa1i  v svojem  Natural History v 1. st n. \xc5\xa1t.. Najstarej\xc5\xa1e ohranjene poslikane plo\xc5\xa1\xc4\x8de so rimsko-egiptovski portreti Fayumskih mumij  v 1. stoletju pred na\xc5\xa1im \xc5\xa1tetjem. Obstoj teh portretov je bil mo\xc5\xbeen zaradi egip\xc4\x8danskega obi\xc4\x8daja, ki je zapovedoval, da se mora portret umrlega pritrditi na mumificirano telo, ugodnih temperatur in suhih klimatskih razmer. Tako dobro ohranjeni pa so ostali tudi zaradi odpornosti slikarske tehnike enkavstike._NEWLINE_Tudi prve ikone so bile naslikane v tehniki slikanja z voskom. Ohranile so se v izredno majhnem \xc5\xa1tevilu. Zelo pomembna je ikona, ki so jo na\xc5\xa1li v cerkvi Svetega Fran\xc4\x8di\xc5\xa1ka Romana v Rimu kot podlago druge slike._NEWLINE_V 20. stoletju je slikar Fritz Faiss (1905-1981), \xc5\xa1tudent  Paul Kleeja in  Vasilija Kandinskega v Bauhausu, skupaj z dr. Hansom Schmidom, odkril tehniko enkavsti\xc4\x8dnega slikarstva, tako imenovan punski vosek. Faiss je prijavil dva nem\xc5\xa1ka patenta, povezanih s pripravo voskov. Ena zajema metodo za \xc4\x8debelji vosek, tako da se njegovo tali\xc5\xa1\xc4\x8de dvigne od 60 do 100 stopinj Celzija. To se je zgodilo po tem, ko so kuhali vosek v raztopini morske vode in to trikrat zaporedoma. Nastal je te\xc5\xbeek vosek, enak kot punski vosek iz starogr\xc5\xa1kih zapisov o enkavsti\xc4\x8dnem slikarstvu._NEWLINE_Enkavsti\xc4\x8dna umetnost je postala popularna okoli leta 1990 z uporabo elektri\xc4\x8dnih likalnikov, kuhalnikov in ogrevanih pisal na razli\xc4\x8dnih povr\xc5\xa1inah (karton, papir in celo lon\xc4\x8denina). Likalnik omogo\xc4\x8da la\xc5\xbejo izdelavo razli\xc4\x8dnih umetni\xc5\xa1kih vzorcev. Medij ni omejen le na enostavne vzorce, lahko se uporablja za ustvarjanje kompleksnih slik."